PIIBEL ARMSAKS
Head vaatajad, toon tervitusi Jaapanist.
Olen seal olnud 3 aastat.
Kindlasti olete märganud, et mind pole olnud Soomes.
Mul on rõõm olla tagasi TV7's, saates "Piibel armsaks".
Jaapanis olles kirjutasin ma kolm raamatut.
Sari "Kuningriik otsib võitlejaid".
Sarja esimene raamat räägib Taavetist.
Soovin nüüd sarja kolmes osas rääkida Taavetist.
Taaveti oli nimelt selline mees,
kellel oli raske lapsepõlv ja noorusiga,
kuna teda kiusati.
Tal oli ka raske täiskasvanuiga, kui tal oli probleeme naistega.
Seejärel vanadusiga, milles halvad kasvatussüsteemid
rikkusid ära Taaveti vanaduspõlve.
Täna räägin Taaveti lapsepõlvest.
Kas mäletate, et ta sündis u 3000 aastat tagasi Petlemmas?
Ta on pärit suurest perest.
Tal oli kaks vanemat õde ja seitse vanemat venda - 10 last peres.
Tavaliselt hellitatakse pesamuna, aga selles peres mitte.
Taavetit hoopis kiusati.
Oli ilmselge, et tema staatus polnud vendade omaga sama.
Tihti põhjustavad sellised traumad inimesele probleeme hiljemgi.
Ka Taaveti kohta võib öelda,
et ta sai väikevenna kompleksi, millest ei toibunud ta kunagi.
Lapsepõlvest alates oli Taavet karjane.
Mõelgem 8-aastasele poisile,
kes viis igal hommikul lambad kuhugile kõrbesse.
Olen Mongoolias näinud mitmel korral, kuidas see toimub.
Karjase töö on ohtlik.
Taavet ise rääkis, et tihti ründas lambakarja lõvi või karu,
kes haaras lamba hammaste vahele ja lahkus.
Taavet jooksis neile järele ja ainult puunuiaga võitles
ta lõviga nii, et lõvi kaotas.
Juhtus nii, et kui vanemad vennad ei soovinud tegeleda üksluise
karjase tööga, siis Taavet tegi seda südamest nagu Issandale.
Tahan sulle, kes vaatad seda saadet ja oled tüdinenud oma tööst,
öelda: "Tee seda nii nagu teeksid seda Issandale."
Sel viisil võid teenida Issandat ja ligimest.
Taavet õppis palju karjasena töötades.
Esmalt õppis ta lambaid armastama.
Kas mäletate tema kuulsaimat psalmi?
"Issand on mu karjane, mul pole millestki puudust."
Seda õppis Taavet karjasena.
Psalm lõpeb nii:
"Ainult headus ja heldus järgivad mind kõik mu elupäevad
ja ma jään Issanda kotta eluajaks."
Nii uskus see noor poiss.
Karjasena õppis ta ka muusikat.
Ta õppis pilli mängimist, viisi ja sõnade loomist ning laulmist.
Pooled psalmidest on pärit Taavetilt.
Peale selle õppis ta lingu käsitlemist.
Mõtelgem, kui tähtis oli see oskus tema hilisemas elus!
Ta õppis kivi viskamist nahatükiga, nii et see kindlasti tabas märki.
Karjasena töötades ei raisanud ta aega.
Ühel päeval, kui Taavet oli umbes 15-16 aastane,
tuli prohvet Saamuel Petlemma
Taaveti isa, Iisai, juurde ja ütles, et õhtul tahab ta kõiki poegi näha.
Ja imede ime, Taavetit ei kutsutud kohale.
Kõik mõtlesid, et see ei puuduta nende väikevenda.
Aga lõpuks kutsutakse ka Taavet kohale ja siis juhtus,
et Saamuel võidis just tema järgmiseks Iisraeli kuningaks.
Iisraeli olukord oli selline, et seda valitses Saul,
kes oli esimesed 20 aastat Issandasse uskuv mees.
Aga seejärel loobus ta Issandast ja vähehaaval muutus ta
kurjast vaimust vaevatud kuningaks.
Kõik kartsid väga palju ja Saamuel võis võida
Taavetit hinge hinnaga.
See püsis saladuses 15 aastat.
Nüüd ma küsin:
miks pidi Taavetit võidma 15 aastat enne, kui ta sai kuningaks?
Sõber, on nii tähtis, et me õpime ootama.
Ma ei tea, mida sina ootad hetkel,
aga sa võid olla kindel, et see, mida sa ootad,
on Issanda kätes.
Taavet ei pürginud kordagi kuningaks, ehkki ta teadis,
et ta on järgmine kuningas.
Ta jättis selle asja täielikult Issanda kätesse.
Ta oli salajane kuningas,
kes oli salajase Kuninga eelpilt, kes sündis tema soost
1000 aastat hiljem.
Jeesus - Taaveti Poeg.
Taaveti nime mainitakse u 1000 korda Piiblis
ja umbes 60 korda Uues Testamendis.
Seal öeldakse tavaliselt "Taaveti Poeg".
Taaveti elu räägib palju ka Jeesusest.
Näiteks seda, et Jeesus oli hea karjane,
kes andis oma elu lammaste eest.
Järgmine suur sündmus Taaveti elus oli see,
kui ta sai kuningapaleesse muusikust arstiks.
Kuningal käisid masenduse ja kurjuse hood.
Keegi teadis, et Petlemmas on hea kandlemängija.
Muusikaterapeut.
Taavet kutsuti kohale ja ta mängis kuningale
ning see kergendas kuninga enesetunnet.
Siis algas sõda.
Vilistid ründasid Iisraeli ja neil oli 3-meetrine hiiglane Koljat,
kes kutsus iisraellasi välja,
lahendama seda sõda kahevõitlusega.
"Kes tuleb võitlema minu vastu?"
Kuu aega pilkas ta Iisraeli sõdureid ja keegi ei julgenud välja astuda.
Siis tuli Taavet tooma vendadele vilja ja leiba.
Ta nägi koheselt, mis on Koljati nõrk koht.
Koljat oli kohmakas ja tema otsaesine oli kaitseta.
Ja sinna viskas Taavet lingukivi, nii et Koljat langes maha kui tamm.
Selle järel sai Taavet kuulsaks.
Mõtelgem 17-aastasest poisist, kellest naised tegid lausa laulu.
Ta oli väikeste poiste iidol ja kogu maa teadis teda.
Oleme näinud Soomes nii mõnegi noore mehe allakäiku,
kui ta sai kuulsaks liiga noorena.
Samamoodi naised.
Aga Issand korraldas Taavetile palju raskuseid ja muresid,
et tal polnud võimalust ülbeks muutuda.
Taaveti usk saab nähtavaks selles, mida ta karjus Koljatile.
Kuulake seda:
"Sina tuled mu juurde mõõga, piigi ja odaga,
mina tulen su juurde vägede Issanda, ... nimel, ...
Täna annab Issand sind minu kätte, ... ja kogu maailm saab teada,
et Iisraelil on Jumal! Ja kogu see väehulk saab teada,
et Issand ei päästa mitte mõõga ega piigi abil,
sest see on Issanda võitlus ja tema annab teid meie kätte!"
Selline oli Taaveti usk.
Kui mitmel korral on kristlik kirik vajanud sellist usku.
Väidan, et nüüd on seda vaja rohkem kui kunagi varem.
See on Issanda võitlus.
See ei ole meedia võitlus.
See ei ole juhtkonna ega kirikukogu võitlus,
kus otsustatakse, kuidas läheb usklike rühmal.
See on Issanda võitlus.
Isegi kui on üks noor mees ja tema vastu terve maailm,
siis kui see noormees usub Jumalasse,
on Jumal ja kõik Tema väehulgad tema poolel.
Nii tuleb meil uskuda, kui me läbime lõpuaja ahistusi.
Soomes on üha raskem olla usklik
ja elada Piibli tõdede järgi.
See on Issanda võitlus.
Taavet elab edasi kuninga palees.
Ta saab printsi parimaks sõbraks ja printsessi abikaasaks.
Kõik näib olevat hästi.
Aga Saul oli nii kade,
et Taaveti pidi lõpuks põgenema.
Möödub 10 aastat. Taavet saab 30-aastaseks.
See noor mees rändab mägedes
temast saab sõjajõugu pealik.
Sel ajal oli Taaveti elu suurimaks probleemiks küsimus:
"Kas maksan kätte või ei?"
Issand saatis Sauli tema nina alla kaks korda,
Taavet oleks võinud soovi korral ta tappa.
Aga Taavet ei soovinud, vaid ta hüüdis Saulile teiselt mäelt:
"Ja vaata, nagu sinu hing oli täna kallis minu silmis,
nõndasamuti olgu minu hing kallis Issanda silmis
ja ta päästku mind igast hädast!"
"Ta päästku mind igast hädast!"
Siin on meile, usklikele, õppimise koht.
Kui on võimalus kätte maksta, kas teen seda?
Ma võin kogu Soome kristlaste ees öelda,
et see on minule tõeline kiusatus.
Mitmel korral olen alla jäänud südamevihale ja kättemaksuhimule.
Aga ma viin selle Jeesuse ette risti alla armulaual
ja palvetan vaenlaste pärast.
Selline oli Taaveti elu ja võin öelda,
et Taavet sooritas oma elutöö vaatamata väikevenna kompleksile.
See muutis ta elu keerulisemaks.
Näiteks ei söandanud ta olla eriarvamusel oma perega.
Ei vanemate õdedega ega ka oma poegade suhtes.
Aga sellest hoolimata viis ta täide oma elutöö
ja temast sai kuningriigi võitleja.
Sellesse võitlusse kutsun ma sindki, hea kuulaja.
Ükskõik millised kompleksid sul on,
siis Jumal võib sind kasutada sellest hoolimata.
Nagu Ta kasutas Taavetit.
Seda juhul, kui sa püsid Tema Sõnas.
See on väga tähtis.
Tänapäeval pole meil mõõka, millega võidelda,
vaid Piibel - Jumala Sõna - Jumala kaheteraline mõõk.
Olen kirjutanud Taavetist raamatu: "Kuningriik otsib võitlejaid."
See raamat on saadaval TV7 raamatukaupluses või otse minu käest.
Kui soovid aidata sarja "Piibel armsaks" tegemist,
siis võid helistada ekraanil olevale numbrile.
Ühe kõne hind on 10.
Kui kannad raha pangakontole, siis ära unusta viitenumbrit.
Tänu sulle! Jumal sind õnnistagu!
Tõlge: Merle Sibola